Iraqi Airways

Iraqi Airways er et nasjonalt flyselskap fra Irak. Hovedkontoret ligger i Bagdad og hovedbasen er Bagdad internasjonale lufthavn. Iraqi Airways flyr innenriks i Irak og har utenriksdestinasjoner i Midtøsten, Europa og Asia. I 2015 fikk selskapet flyforbud i EU.

 Historie 

 Starten 
Selskapet blei grunnlagt i desember 1945. Det var jernbaneselskapet Iraks statsbaner som starta virksomheten. Første flyging gikk den 29. januar 1946 mellom hovedstaden Bagdad og byen Basra sør i landet. Den 14. juni 1946 starta utenriksflyginger.Endres, Günter og Graham Edwards: Jane's Airline Recognition Guide, New York: HarperCollins, 2006, s. 216. Selskapet benytta de Havilland Dragon Rapide på sine flyginger det første tiåret, men i 1955 hadde Vickers Viscount overtatt.History Beginnings, Iraqi Airways. Henta 18. juli 2017.

Utenriksnettet omfatta etter hvert ruter til Amman i Jordan, Damaskus i Syria, Kairo i Egypt, Dubai, Teheran i Iran, Istanbul i Tyrkia, Aten i hellas, London i Storbritannia og Frankfurt i Tyskland.Günter Endres (red.): Flight International. World Airlines 2013, s. 89. Henta 18. juli 2017.

I 1960-åra kjøpte Iraqi Airways russiske og britiske jetfly. Tupolev TU-124 og Hawker Siddeley Trident kom da med i flåten for å fly til mål i Midtøsten, Afrika og Europa. Iljusjin Il-76 blei satt inn i frakttrafikk. På 1970-tallet skaffa selskapet seg Boeing 747 for å kunne fly til John F. Kennedy internasjonale lufthavn i New York i USA.

 Golfkrigen: Virksomheten reduseres 
FN innførte sanksjoner mot Irak etter at landet invaderte nabolandet Kuwait i 1991. Det førte til at Iraqi Airways ikke kunne fly utenriksruter lenger. Flyflåten på 17 jetfly blei i hemmelighet flytta til utlandet, de fleste til Jordan. Innenriksruter blei trafikkert med Antonov An-24, men også innenriksrutene blei kraftig begrensa på grunn av flyforbudssona som blei innført av USA, Storbritannia og Frankrike etter Golfkrigen. Til tross for dette fløy selskapet pilegrimer til hellige steder utover i 1990-åra.History Decline, Iraqi Airways. Henta 18. juli 2017.

 Ny start 

Aktiviteten til flyselskapet blei forsøkt tatt opp igjen etter Irak-krigen, men uten at det lykkes å komme i gang med regelmessige ruter. Første flyging gikk den 3. oktober 2004 med en tur mellom Bagdad og Amman i Jordan. Den 4. juni 2006 gikk den første innenriksturen, mellom Bagdad og Basra. Boeing 727-247 blei benytta på denne turen.History Revival, Iraqi Airways. Henta 18. juli 2017.

Selskapet støtte på problemer på grunn av erstatningskrav fra Kuwait for fly fra Kuwait Airways som Irak hadde beslaglagt i 1990. Forsøk på å starte utenriksflyging i 2010 var mislykka på grunn av striden med Kuwait. Selskapet blei oppløst, men dette blei omgjort året etter.
Iraq dissolves airline over row with Kuwait , CNN, 26. mai 2010. Henta 17. juli 2017.Iraqi Airways resumes flights to London, CNN, 19. februar 2013. Henta 17. juli 2017. Etter at regjeringene i Irak og Kuwait blei enig om kompensasjon, starta selskapet opp igjen i juli 2012. Ruter til Kuwait, London, Frankfurt og Düsseldorf blei lansert i 2013 med planer for flyginger til Danmark, Sverige, Malaysia og Kina.After turbulent times Iraqi Airways reaches for the skies, CNN, 10. juni 2013. Henta 17. juli 2017.

 Problemer i Europa 

Den 5. august 2015 bestemte Transportstyrelsen i Sverige at Iraqi Airways ikke lenger fikk fly til og fra Sverige fordi selskapet ikke klarte å oppfylle svenske myndigheters sikkerhetskrav.Flygbolag förbjuds att flyga inom EU, Dagens Nyheter, 5. august 2015. Henta 17. juli 2017. Vedtaket kom etter at Det europeiske flysikkerhetsbyrå den 16. juli 2015 nekta å gi selskapet tillatelse som tredjelandsoperatør. Dette førte til at Iraqi Airways ikke lenger kunne fly til land i EU.Transportstyrelsen återkallar trafiktillstånd för Iraqi Airways, Transportstyrelsen, 5. august 2015. Henta 17. juli 2017.

Etter utesteginga fra EU fløy Iraqi Airways ruter med hjelp av fly innleid fra flyselskapet Aerovista i De forente arabiske emirater på wet lease-basis.Iraqi Airways Banned from EU, Aerovista Provides Support, Iraq Business News, 14. august 2015. Henta 18. juli 2017.

 Ruter 

Iraqi Airways flyr innenriksruter i Irak og til forskjellige destinasjoner i Midtøsten, Europa og Asia.

 Flyflåte 

Flyflåten til Airways besto i juli 2017 av Airbus A320, Airbus A321, Airbus A330 Boeing 737, Boeing 737 Next Generation, Boeing 747, Boeing 767,  Boeing 777 og Bombardier CRJ900. Til sammen besto flyflåten av 30 maskiner i juli 2017.Iraqi Airways fleet details, airfleets.net. Henta 18. juli 2017.

Referanser

 Eksterne lenker 

Iraqi Airways, offisielt nettsted

Kategori:Flyselskaper etablert i 1945
Kategori:Asiatiske flyselskaper
Kategori:Irak